Det melder NTB.

Unntaket som gjøres for reisende som bytter fly, kan være ulovlig statsstøtte.

– Hvis det gjennomføres i sin nåværende form, og i en utstrekning som omfatter statsstøtte, vil ESA behandle det som «ulovlig støtte», heter det i et brev til Nærings- og fiskeridepartementet.

Før helga sa finansminister Siv Jensen (Frp) at avgiften kunne bli utsatt, selv om målet var å innføre den 1. april.

Les også: Skal ha sagt opp baseavtalen med Rygge

– Alle flyselskap må varsles

Det er nå ikke mulig, ifølge SAS.

– Vi må jo vente til at vi har et vedtak før vi kan legge inn disse prisene riktig i systemene. Alle utenlandske flyselskap skal varsles på riktig vis og de skal melde inn til norske myndigheter hvordan de har tenkt å gjøre ting. Alt det tar tid, minner Myrold om.

– Timeglasset har rent ut

Direktør for NHO Luftfart. Torbjørn Lothe Foto: Solum, Stian Lysberg / NTB scanpix

Ifølge direktør for NHO Luftfart, Torbjørn Lothe, trenger internasjonale flyselskap mer tid til å forberede seg på den nye avgiften.

– For de mange utenlandske selskapene blir det enda mer krevende. Vi kan ikke se at finansdepartementet har tatt inn over seg den virkeligheten at timeglasset har rent ut, påpeker Lothe.

– Må ha minst 14 dagers varsel

SAS mener to ukers varsling er den absolutt korteste fristen de klarer å håndtere for å få på plass et nytt prisregime.

– En slik avgift krever omlegging i mange prissystemer. Vi må minst ha 14 arbeidsdager for å kunne implementere dette på riktig vis, og den tidsrammen er ikke der lenger. Den er jo overskredet fra departementets side per nå, sier Ole Myrold.